
ประกาศสถานีตำรวจภูธรบ้านกลาง
      เรื่อง นโยบายต่อต้านการรับสินบน (Anti-Bribery Policy) และการไม่รับของขวัญของกำนัลหรือประโยชน์               อื่นใด (No Gift Policy) จากการปฏิบัติหน้าที่ ประจำปีงบประมาณ พ.ศ.  ๒๕๖๙

		ตามพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต                   พ.ศ. ๒๕๖๑ มาตรา ๑๒๘ วรรคหนึ่ง ได้กำหนดห้ามมิให้เจ้าพนักงานของรัฐผู้ใดรับทรัพย์สินหรือประโยชน์อื่น ใดอันอาจคำนวณเป็นเงินได้จากผู้ใด นอกเหนือจากทรัพย์สินหรือประโยชน์อันควรได้ตามกฎหมาย กฎ หรือ ข้อบังคับ ที่ออกโดยอาศัยอำนาจตามบทบัญญัติแห่งกฎหมาย เว้นแต่การรับทรัพย์สินหรือประโยชน์อื่นใด โดยธรรมจรรยา ตามหลักเกณฑ์และจำนวนที่คณะกรรมการ ป.ป.ช. กำหนด และประมวลจริยธรรมข้าราชการ ตำรวจ พ.ศ. ๒๕๖๔ ข้อ ๒(๒) ซื่อสัตย์สุจริต ปฏิบัติหน้าที่ตามกฎหมาย ระเบียบแบบแผนของสำนักงานตำรวจ แห่งชาติด้วยความโปร่งใส ไม่แสดงออกถึงพฤติกรรมที่มีนัยเป็นการแสวงหาประโยชน์ โดยมิชอบ รับผิดชอบ ต่อหน้าที่สิทธิมนุษยชน มีความพร้อมรับการตรวจสอบและรับผิด มีจิตสานึกที่ดี คำนึงถึงสังคม และข้อ ๒(๔) คิดถึงประโยชน์ส่วนรวมมากกว่าประโยชน์ส่วนตัว มีจิตสาธารณะ ร่วมมือ ร่วมใจ และเสียสละในการทำ ประโยชน์เพื่อส่วนรวม และสร้างสรรค์ให้เกิดประโยชน์สุขแก่สังคม ประกอบกับ แผนการปฏิรูปประเทศด้าน การป้องกันและปราบปรามการทุจริตและประพฤติมิชอบ (ฉบับปรับปรุง) กำหนดกิจกรรมปฏิรูปที่สำคัญ กิจกรรมที่ ๔ พัฒนาระบบราชการไทย ให้โปร่งใส ไร้ผลประโยชน์ เป้าหมายที่ ๑ ข้อที่ ๑.๑ ให้หน่วยงานรัฐ ทุกหน่วยประกาศเป็นหน่วยงานที่เจ้าหน้าที่รัฐทุกคนไม่รับของขวัญและของกำนัลทุกชนิดจากการปฏิบัติหน้าที่ (No Gift Policy) 
		ดังนั้น เพื่อเป็นการป้องกันการขัดกันระหว่างประโยชน์ส่วนตนและประโยชน์ส่วนรวม (Conflict of Interest) การรับสินบน ของขวัญ ของกำนัล หรือประโยชน์อื่นใดที่ส่งผลต่อการปฏิบัติหน้าที่จึงกำหนดแนว ทางการปฏิบัติในการต่อต้านการรับสินบน (Anti-Bribery Policy) และการไม่รับของขวัญของกำนัล หรือ ประโยชน์อื่นใด (No Gift Policy) จากการปฏิบัติหน้าที่ โดยมีรายละเอียด ดังนี้
	 วัตถุประสงค์
		 ๑. เพื่อป้องกัน หรือลดโอกาสในการรับสินบน ผลประโยชน์ทับซ้อนในรูปแบบต่างๆ แก่ข้าราชการตำรวจ ในสังกัดสถานีตำรวจภูธรบ้านกลาง
		๒. เพื่อส่งเสริมให้ข้าราชการตำรวจ ในสังกัดสถานีตำรวจภูธรบ้านกลางมีจิตสำนึกในการ ปฏิเสธการรับของขวัญ และของกำนันทุกชนิดจากการปฏิบัติหน้าที่ 
		๓. เพื่อสร้างวัฒนธรรมองค์กรคุณธรรมและโปร่งใส (Qrganization of Integrity) ของระบบ ราชการให้เข้มแข็งและยั่งยืน
		 ๔. เพื่อกำหนดมาตรการ แนวทาง และกลไกในการป้องกันให้/รับสินบนหรือประโยชน์อื่นใด 			๕.เพื่อกำหนดแนวทางการรับค่า รับรอง หรือของขวัญของผู้บริหาร และข้าราชการตำรวจ                ในสังกัด สถานีตำรวจภูธรบ้านกลางให้เป็นไปตามกฎหมาย
และระเบียบข้อบังคับที่เกี่ยวข้อง 
		๖. เพื่อสนับสนุนและยกระดับการดำเนินการภายใต้ยุทธศาสตร์ชาติแผนแม่บทภายใต้ ยุทธศาสตร์ชาติ และแผนการปฏิรูปประเทศด้านการป้องกันและปราบปรามการทุจริตและประพฤติมิชอบ รวมทั้งเป็นส่วนหนึ่งของแนวทางในการประเมินคุณธรรมและความโปร่งใสในหน่วยงานภาครัฐ (ITA) 

	ขอบเขตการบังคับใช้ 
		ใช้บังคับกับข้าราชการตำรวจในสังกัด สถานีตำรวจภูธรบ้านกลางทุกนาย
	 คำนิยาม 
		“สินบน” ทรัพย์สินหรือประโยชน์อย่างอื่นที่ให้แก่บุคคลเพื่อให้ผู้นั้นกระทำการหรือ ละเว้นไม่กระทำการอย่างใดในตำแหน่งหน้าที่ ไม่ว่าการนั้นชอบหรือมิชอบด้วยกฎหมายตามที่ผู้จ่ายเงินสินบน ต้องการ 			“ของขวัญ ของกำนัน หรือประโยชน์อื่นใดที่ส่งผลต่อการปฏิบัติหน้าที่” หมายความว่าเงิน ทรัพย์สิน บริการหรือประโยชน์อื่นใดที่มีมูลค่าและให้รวมถึงทิป โดยเจ้าหน้าที่ของรัฐได้รับนอกเหนือจาก เงินเดือนรายได้ ผลประโยชน์จากราชการในกรณีปกติและมีผลต่อการตัดสินใจ การอนุมัติ อนุยาต หรือการ อื่นใดในการปฏิบัติหน้าที่ให้เป็นไปในลักษณะที่เอื้อประโยชน์ไปในทางทุจริตต่อผู้ให้ของขวัญทั้งในอดีต หรือในขณะรับหรือในอนาคต 
		“ทรัพย์สิน” หมายถึง ทรัพย์และวัตถุที่ไม่มีรูปร่าง ซึ่งอาจมีราคาและอาจถือครองเอาไว้ได้ เช่น เงิน บ้าน รถยนต์ หุ้น
		 “การรับทรัพย์สินหรือประโยชน์อื่นใดโดยธรรมจรรยา” หมายถึง การรับทรัพย์สิน หรือประโยชน์ อื่นใดจากญาติ หรือจากบุคคลที่ให้กันในโอกาสต่างๆ โดยปกติตามขนบธรรมเนียม ประเพณี หรือวัฒนธรรม หรือให้กันตามมารยาทที่ปฏิบัติกันในสังคม
		 “ญาติ” หมายถึง   ผู้บุกพาการี ผู้สืบสันดาน พี่น้องร่วมบิดามารดา หรือร่วมบิดาหรือมารดา เดียวกัน ลุง ป้า น้า อา คู่สมรส ผู้บุพการีหรือผู้สืบสันดานของคู่สมรส บุตรบุญธรรมหรือผู้รับบุตรบุญธรรม 			“ประโยชน์อื่นใด”    หมายถึง สิ่งที่มีมูลค่า ได้แก่ การลดราคา การรับความบันเทิง การรับบริการ การรับการฝึกอบรม หรือสิ่งอื่นใดในลักษณะเดียวกัน 
		“การปฏิบัติหน้าที่” หมายความว่า เป็นการกระทำหรือการปฏิบัติหน้าที่ของเจ้าหน้าที่รัฐ ในตำแหน่งที่ได้รับการแต่งตั้ง หรือได้มอบหมายให้ปฏิบัติหน้าที่ใดหน้าที่หนึ่ง หรือให้รักษาราชการ แทนในหน้าที่ใดหน้าที่หนึ่งทั้งเป็นการทั่วไปและเป็นการเฉพาะในฐานะเจ้าหน้าที่ตำรวจที่กฎหมายได้กำหนด อำนาจหน้าที่ไว้หรือเป็นการกระทำไปตามอำนาจหน้าที่ที่กฎหมายระบุไว้ให้มีอำนาจหน้าที่ของตำรวจ 				“ผู้บังคับบัญชา” หมายความว่า ผู้กำกับการสถานีตำรวจภูธรบ้านกลางที่มีอำนาจหน้าที่ ในการสั่งการ กำกับ ติดตจาม และตรวจสอบเจ้าหน้าที่ตำรวจในสังกัด
 		“ผู้ใต้บังคับบัญชา” หมายถึง ข้าราชการตำรวจในสังกัด สถานีตำรวจภูธรบ้านกลางทุกนาย นอกเหนือจากผู้บังคับบัญชา แนวปฏิบัติ/... 

	แนวปฏิบัติในการป้องกันการรับสินบน 
		๑. ห้ามมิให้ข้าราชการตำรวจในสังกัดสถานีตำรวจภูธรบ้านกลางเข้าไปมีส่วนเกี่ยวข้อง ในการให้หรือรับสินบนทุกรูปแบบ ไม่ว่า ทางตรงหรือทางอ้อม
		 ๒. ห้ามมิให้ข้าราชการตำรวจในสังกัดสถานีตำรวจภูธรบ้านกลางเรียกร้อง หรือรับสินบน เพื่อประโยชน์ส่วนตน หรือประโยชน์ของ บุคคลอื่น
		 ๓. ให้ถือปฏิบัติตามนโยบายต่อต้านการทุจริตคอร์รัปชัน โดยไม่เข้าไปเกี่ยวข้องกับการทุจริต คอร์รัปชันไม่ว่าจะโดยทางตรงหรือทางอ้อม 
		๔. การปฏิบัติงานในหน้าที่ให้ถือปฏิบัติตาม ข้อบังคับ ระเบียบวินัยตำรวจ และกฎหมาย ที่เกี่ยวข้องอย่างเคร่งครัด
		 ๕. ไม่กระทำการใดๆ ที่เข้าข่ายเป็นการให้หรือรับสินบน
		 ๖. กำกับดูแลให้ดำเนินการการเบิกจ่ายค่าใช้จ่าย ของหน่วยงานในสังกัดเป็นไปตาม กฎหมายกฎระเบียบที่เกี่ยวข้องโดยเคร่งครัด 
		๗. การรับเงินบริจาคหรือเงินสนับสนุน ไม่ว่าจะเป็นเงิน วัตถุหรือทรัพย์สิน แก่กิจกรรม หรือโครงการใด ต้องปฏิบัติตามข้อบังคับ ระเบียบ ประกาศ อย่างเคร่งครัด และมีใบเสร็จรับเงินหรือหลักฐาน การรับเงินประกอบ รายงานทุกครั้ง
		 ๘. การรับทรัพย์สินหรือประโยชน์อื่นใด โดยธรรมจรรยา ให้ข้าราชการตำรวจในสังกัด สถานีตำรวจภูธรบ้านกลางทุกนาย ให้ถือปฏิบัติตามประกาศ คณะกรรมการป้องกันและปราบปรามการ ทุจริตแห่งชาติเรื่อง หลักเกณฑ์การรับทรัพย์สินหรือประโยชน์อื่นใดโดยธรรมจรรยาของเจ้าหน้าที่ พ.ศ.๒๕๔๓ อย่างเคร่งครัด 

มาตรการการจัดการการฝ่าฝืนนโยบาย /มาตราการลงโทษ 
		๑. การฝ่าฝืนไม่ปฏิบัติตามนโยบายนี้ อาจถูกดำเนินการทางวินัย หรือดำเนินคดีอาญา หรือกฎหมายอื่นที่เกี่ยวข้อง รวมถึงผู้บังคับบัญชาโดยตรงที่เพิกเฉยต่อการกระทำผิด หรือรับทราบว่ามีการ กระทำผิดแต่ไม่ดำเนินการจัดการให้ถูกต้อง ซึ่งมีบทลงโทษทางวินัย จนถึงขั้นให้ไล่ออกจากราชการ 
		๒. การไม่ได้รับรู้ถึงประกาศนโยบายฉบับนี้และ / หรือกฎหมายที่เกี่ยวข้อง ไม่สามารถ ใช้เป็นข้ออ้างในการไม่ปฏิบัติตามได้ 
		๓. ผู้บังคับบัญชาตามคำสั่งกรมตำรวจ ที่ ๑๒๑๒/๒๕๓๗ ลงวันที่ ๑ ตุลาคม ๒๕๓๗ มีอำนาจหน้าที่ในการกำกับ ดูแล ให้ผู้ใต้บังคับบัญชาที่อยู่ในปกครองให้ยึดถือและปฏิบัติตามนโยบาย นี้อย่างเคร่งครัด

 มาตรการการติดตามตรวจสอบ
		 ๑. ผู้กำกับสถานีตำรวจภูธรบ้านกลางประกาศเจตจำนงในการบริหารหน่วยงานอย่าง ซื่อสัตย์สุจริต โปร่งใส และเป็นไปตามหลักธรรมมาภิบาลที่ดี โดยเผยแพร่ประชาสัมพันธ์ให้ข้าราชการตำรวจ ในสังกัด และผู้มีส่วนได้ส่วนเสียภายนอกทราบ 
 		๒. ให้ผู้บังคับบัญชาตามคำสั่งกรมตำรวจ ที่ ๑๒๑๒/๒๕๓๗ ลงวันที่ ๑ ตุลาคม ๒๕๓๗ มีอำนาจหน้าที่ในการกำกับ ติดตาม และตรวจสอบเจ้าหน้าที่ตำรวจผู้ใต้บังคับบัญชาที่อยู่ในปกครอง ในสังกัดให้ปฏิบัติตนเป็นไปตามประกาศฉบับนี้ กรณีพบการกระทำที่ฝ่าฝืนประกาศฉบับนี้ ให้รายงาน ผู้กำกับการ สถานีตำรวจภูธรบ้านกลางทราบโดยเร็ว 
		๓. สถานีตำรวจภูธรบ้านกลางจะจัดให้มีการตรวจสอบ ประเมินผลการปฏิบัติตามแนวทาง ปฏิบัตินี้เป็นประจำทุกปี และจัดให้มีการทบทวนและปรับปรุงแนวทางการปฏิบัติตามความเหมาะสม หรือ อย่างน้อยปีละหนึ่งครั้ง หรือตามการเปลี่ยนแปลงของปัจจัยต่างๆ ที่มีนัยสำคัญ 

